पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य समिति ने कोरोना मरीजों के लिए बेड की उपलब्धता की जानकारी के लिए वेबसाइट बनाकर फाेन नंबर भी जारी किया है। लेकिन जब मरीजों के परिजन इन नंबरों पर फोन करते हैं तो बात नहीं हो पाती है। कई परिजनों से इसकी शिकायत मिलने पर दैनिक भास्कर की टीम ने इसे चेक किया। 30 अप्रैल और 2 मई को आईजीआईएमएस के नंबर 7461937625 और पीएमसीएच के नंबर 0612-2304104 लगातार 10-10 बार कॉल किया गया, पर उधर से काेई जवाब नहीं मिला।
एनएमसीएच के भी नंबर 9470003568 पर 10 बार से ज्यादा कॉल किया गया ताे स्विच ऑफ मिला। पटना एम्स के नंबर पर 0612-2451070 पर भी शाम 6 से 7 बजे तक 10 बार से ज्यादा कॉल किया गया, पर घंटे भर से ज्यादा समय तक यह नंबर लगातार एंगेज मिला। इसके साथ ही वेबसाइट पर पीएमसीएच में 11, एनएमसीएच में 143 और आईजीआईएमएस में 2 नॉन आईसीयू बेड खाली दिखा रहा था। लेकिन कई मरीजों के परिजनों ने बताया कि इन अस्पतालों में जाने पर सारे बेड फुल बताए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn